Отчет

за дейността на читалището

Основните цели, които стоят пред читалището и определят насоките на развитието му, са свързани с развитие и обогатяване на културния живот, социалната и образователна дейност в населеното място, запазване обичаите и традициите на българския народ, възпитаване и утвърждаване на националното самосъзнание, осигуряване достъп до информация на гражданите. За постигане на тези цели читалищетао извършва разнообразна дейност, съобразена с потребностите и възможностите на местната общност.

Ежегодно се обновява библиотечния фонд-през 2019 година имаме закупени 97книги – детска и художествена литература ,със здравна тематика и друга тематика. Общ брой на читателските посещения 68 като са раздадени 160 тома литература.В библиотеката се проведоха следните меропрятия: -Моята първа книга-запознаване на най малките читатели с книгите, Билките в България - Билкови рецепти и народната медецина –дискусии и размяна на мнения и народни рециепти с жените от пенсионерски клуб,Ден на народните будители –образователна викторина с учениците.

Във връзка с развиване и подпомагане на любителското художествено творчество отбелязваме,че не можем да се похвалим с наличието на силно изразена такава дейност .

Организираме чествания на официалните и традиционни празници и годишнини-Бабин ден,Петльов ден,Ден на лозаря,3-ти март,8-ми март,24 май,1-ви юни,Ден на пенсионера,Ден на християнското семейство,коледно тържество за най-малките! Децата изработват мартеници,ръчно изработват картички и сувенири,а празниците стават възможни благодарение на жените от Пенсионерския клуб.

Провеждане на мероприятия,свързани със съхраняването ,развитието и популяризирането на местни традиции и обичаи-Лазаруването и Коледуването са обичаи който стават възможни благодарение на децата,имащи желание да не забравят родното място на своите родители.

Събиране и разпространяване на знания за родния край-започнали сме да събираме стари снимки свързани с живота на населеното място –култура,образование,спорт.

Социалните дейности са част от нашето ежедневие-попълване на административни документи на хора в неравностойно положение и услуги от битов характер.

Финансово състояние: Относно финансовото състояние приходите са от членски внос 56,00 лв-, средства от одобрен проект от МК- 1071.31 лв, Субсидия-5694,00,субсидия от общински съвет-300,00 лв.,.

През тази година сменихме дограмата на залата на читалището на стойност -945.00 лв и закупихме книг и на стойност -1208,34 лв.

**КУЛТУРЕН КАЛЕНДАР НА НАРОДНО ЧИТАЛИЩЕ „ЕЛИН ПЕЛИН-1941” СЕЛО НОВО ОРЯХОВО**

|  |  |  |  |  |  |
| --- | --- | --- | --- | --- | --- |
| **Дата** | **Място** | Културна проява | **Организатор/и** | **ЗА Контакти** | **план сметка**  **(подробна)** |
| 21.01.2020 | ЧИТАЛИЩЕТО | **БАБИНДЕН** | ВЕСКА ПЕТРОВА | 0877691481 | 100,00 ЛЕВА  ЗА МУЗИКА |
| 02.02.2020 | ЧИТАЛИЩЕТО ‘ | **ПЕТЛЬОВ ДЕН** | ВЕСКА ПЕТРОВА | 0877691481 |  |
| 14.02.2020 | МЕСТНОСТ ПОД ЛОЗЯТА, | **ТРИФОН ЗАРЕЗАН.** | АНГЕЛ ЦВЕТКОВ |  |  |
| 01.03.2020 | ЧИТАЛИЩЕТО | **БАБА МАРТА-ИЗРАБОТВАНЕ ОДЕЦАТА В СЕЛОТО НА МАРТЕНИЧКИ И ПОДАРЯВАНЕ НА ВСИЧКИ ЖИТЕЛИ** | ВЕСКА ПЕТРОВА | 0877691481 | МАТЕРИАЛИ ЗА ИЗРАБОТКА-10,00 ЛЕВА |
| 03.03.2020 | ЧИТАЛИЩЕТО | **ТЕМАТИЧНА ВЕЧЕР** | ВЕСКА ПЕТРОВА | 0877691481 |  |
| 08.03.2020 | ЧИТАЛИЩЕТО | **ОСМОМАРТЕНСКА СЕДЯНКА** | ВЕСКА ПЕТРОВА | 0877691481 |  |
|  |  |  |  |  |  |
| 02.04.220 | ЧИТАЛИЩЕТО | **МЕЖДУНАРОДЕН ДЕН НА ДЕТСКАТА КНИГА СРЕЩА В БИБЛИОТЕКАТА С НАЙ-МАЛКИТЕ** | ВЕСКА ПЕТРОВА | 0877691481 |  |
|  | СЕЛО НОВО ОРЯХОВО | **ПРЕСЪЗДАВАНЕ НА ОБИЧАЯ ЛАЗАРУВАНЕ** | ВЕСКА ПЕТРОВА | 0877691481 |  |
|  |  |  |  |  |  |
| 24.05.2020 | ЧИТАЛИЩЕТО | **ТЕМАТИЧНА ВЕЧЕР-** | ВЕСКА ПЕТРОВА | 0877691481 |  |
| 01.06.2020 | ЧИТАЛИЩЕТО | **ДЕН НАДЕТЕТО-ОБРАЗОВАТЕЛНИ И ЗАБАВНИ ИГРИ** | ВЕСКА ПЕТРОВА | 0877691481 |  |
|  |  |  |  |  |  |
| МЕСЕЦ ЮЛИ | ЧИТАЛИЩЕТО | **ЛЯТНО ЧЕТЕНЕ НА ОТКРИТО** | ВЕСКА ПЕТРОВА | 0877691481 |  |
|  |  |  |  |  |  |
| 01.10.2020 | ЧИТАЛИЩЕТО | **ДЕН НА ПЕНСИОНЕРА** | ВЕСКА ПЕТРОВА | 0877691481 |  |
| 21.11. 2020 | ЧИТАЛИЩЕТО | **ДЕН НА ХРИСТИЯНСКОТО СЕМЕЙСТВО –ПОСЕЩЕНИЕ НА ТЕАТРАЛНА ПОСТАНОВКА** | ВЕСКА ПЕТРОВА | 0877691481 | 100,00 ЛЕВА |
| МЕСЕЦ ДЕКЕМВРИ | ЧИТАЛИЩЕТО | **КОЛЕДНА СЕДЯНКА С ПЕНСИОНЕРСКИ КЛУБ,ПОСРЕЩАНЕ НА ДЯДО КОЛЕДА В ЧИТАЛИЩЕТО-КОЛЕДЕН КОНЦЕРТ,ПРЕСЪЗДАВАНЕ НА ОБИЧАЯ КОЛЕДУВАНЕ** | ВЕСКА ПЕТРОВА | 0877691481 |  |
| ПРЕЗ ЦЯЛАТА ГОДИНА | ЧИТАЛИЩЕТО | **РАЗУЧАВАНЕ НА НАРОДНИ ТАНЦИ,РАЗУЧАВАНЕ НА МОДЕРНИ ТАНЦИ,СЪБИРАНЕ НА ИНФОРМАЦИЯ ЗА МИНАЛОТО И ОБИЧАИТЕ В НАСЕЛЕНОТО МЯСТО И СНИМКОВ МАТЕРИАЛ** | ВЕСКА ПЕТРОВА | 0877691481 |  |

**НЧ „Елин Пелин-1941” село Ново Оряхово,общ.Долни Чифлик,обл.Варна**

**Списък на Читалищно настоятелство**

1.Дияна Пенева Колева –председател на ЧН

2.Веселина Георгиева Цветкова –член на ЧН

3.Лидия Георгиева Михалева-член на ЧН

**Списък на проверителна комисия на ЧН**

1.Любка Анастасова Тодорова-председател на ПК

2.Росица Христова Димитрова-член на ПК

3.Станка Димитрова Тодорова - член на ПК

УСТАВ

НА НАРОДНО ЧИТАЛЩЕ „ЕЛИН ПЕЛИН-1941“ СЕЛО НОВО ОРЯХОВО

I.Общи положения

Чл.1.Народно читалище „Елин Пелин-1941“ село Ново Оряхово“ наричано по-нататък за краткост Читалището е независимо, самоуправляващо се българско културно-просветно сдружение на граждани от село Ново Оряхово ,област Варна ,което изпълнява и държавни културно- просветни задачи.

Чл.2.(1) Читалището е юридическо лице с нестопанска цел за обществено – полезна дейност, регистрирано съгласно разпоредбите на Закона за народните читалища.

(2) Читалището има собствен печат, на който са посочени наименованието ,седалището и годината на учредяването му.

Чл.3. Читалището не е политическа организация. В неговата дейност могат да участват всички физически лица без оглед на ограничение и възраст ,пол ,политически и религиозни възгледи и етническо самосъзнание.

Чл.4.Читалището поддържа отношения на сътрудничество и координация с държавните и общински органи и институции, на които законите възлагат определени задължения в същата сфера на дейност.

Чл.5.(1)Читалището може да се съюзява за защита на своите интереси ,за провеждане на съвместни дейности и инициативи с други народни читалища , културно-просветни организации ,любителски клубове и творчески колективи както на местно така и на национално равнище.

II.НАИМЕНОВАНИЕ, СЕДАЛИЩЕ И АДРЕС

Чл.6.(1)Читалището ще осъществява дейността си под наименованието Народно читалище „Елин Пелин-1941“ село Ново Оряхово, което можедопълнително да се изписва и на еквивалетната му латиница в официалните документи , печата и други символи и знаци ,както и в кореспонденцията му.

(2)Наименованието на народното читалище не трябва да въвежда в заблуждение и да не накърнява добрите нрави.Към наименованието на читалището се добавя 1941г., като година на неговото първоначално създаване.

Чл.7Читалището е с със седалище село Ново Оряхово ,община Долни Чифлик ,Варненска област, и адрес на управление : село Ново Оряхово,община Долни Чифлик,Варненска област.

III.ЦЕЛИ И ЗАДАЧИ

Чл.8.Целта на народното читалище е да задоволява потребностите на гражданите ,свързани със:

1.развитие и обогатяване на културния живот;

2.развитие на социалната и образователна дейност в село Ново Оряхово;

3.разширяване на знанията на гражданите и приобщаването им към ценностите и постиженията на науката , изкуствата и културата;

4.възпитаване и утвърждаване на националното самосъзнание;

5.осигоряване на достъп до информация;

6.запазване,обогатяване и развиване на народните обичаи и традиции;

7.създаване условия за развитие и изява на творческите способности на младото поколение.

Чл.9.(1)За постигане на своите цели и задачи читалището извършва основни дейности,като:

1.уреждане и поддържане на общо достъпни библиотеки , читални ,фото, фоно, филмо и видеотеки ,както и създаване и поддържане на електронно-информационни мрежи;

2.развиване и подпомагане на любителското художествено творчество;

3.организиране на школи, кръжоци ,курсове, клубове ,кино и видео показ , празненства, концерти ,чествания и младежки дейности;

4.събирания и разпространяване на знания за родния край;

5.създаване и съхраняване на музейни сбирки, съгласно Закона за културното наследство;

6.предоставяне на компютърни и интернет услуги.

(2)То може да извършва и допълнителни стопански дейности ,подпомагащи изпълнението на основните му функции ,в съответствие с действащото законодателство ,като използва приходите от нея за постигане на целите си.

(3)Читалището няма право да предоставя собствено или ползвано от него имущество възмездно или безвъзмездно за:

1.за хазартни игри и нощни заведения;

2.за дейност на нерегистрирани по Закона за вероизповеданията религиозни общности и юридически лица с нестопанска цел на такива общности;

3.за постоянно ползване от политически партии и организации;

4.на председателя ,секретаря ,членовете на настоятелството, и проверителната комисия и на членовете на техните семейства.

Чл.10.Читалището може да се сдружава за постигане на своите цели ,за провеждане на съвместни действия и инициативи при условията и по реда на Закона за народните читалища.

IV.УЧРЕДЯВАНЕ

Чл.11(1)Читалището се учредява от 50 дееспособни физически лица ,които вземат решения за това на учредително събрание.

(2) Учредителното събрание приема устава на читалището и избира неговите органи.

Уставът урежда:

1.наименованието;

2.седалището;

3.целите;

4.източниците на финансиране;

5.органите на управление и контрол ,техните правомощия ,начина на избирането им, реда за свикването им и за вземане на решения;

6.начина за приемане на членове и прекратяване на членството ,както и реда за определяне на членския внос.

V.ЧЛЕНСТВО

Чл.12.(1) Членовете на читалището са индивидуални , колективни и почетни.

(2) Индивидуални членове на читалището могат да бъдат лица ,които са български граждани.

Те биват действителни и спомагателни:

1.действителни членове са лица навършили 18 години ,които участват в дейността на читалището ,редовно плащат членски внос и имат право да избират и да бъдат избирани;

2.спомагателни членове са лица до 18 години, които нямат право да избират и да бъдат избирани, имат право на съвещателен глас.

(3) Колективните членове съдействат за осъществяване целите на читалището , подпомагат дейностите, поддържането и обогатяването на материалната база и имат право на един глас в общото събрание.

Колективните членове мога да бъдат:

1.профсионални организации;

2.стопански организации;

3.търговски дружества;

4.кооперации и сдружения;

5.културно-просветни и любителски клубове и творчески колективи.

(4) Почетни членове могат да бъдат български и чужди граждани с изключителни заслуги за читалището.

Чл.13.(1)Членството в читалището е доброволно.

(2)Кандидатът подава писмена молба до читалищното настоятелство,в която декларира ,че е запознат и приема разпоредбите на настоящия устав .Кандидатите-юридически лица,подават с молбата преписи от документите си за регистрация и от решението на управителния си орган за членство в Читалището.

(3)Молбата се разглежда от читалищното настоятелство. Членството се придобива от датата на решението на настоятелството.

Чл.14.Всеки член на читалището има право:

1.да участва в управлението на Читалището;

2.да бъде информиран за неговата дейност;

3.да се ползва от резултатите от дейността на читалището.

Чл.15.Членовете на читалището са длъжни:

1.да спазват разпоредбите на този устав и да изпълняват реенията на ръководните органи на Читалището;

2.да издигат авторитета на читалището и да пазят и обагатяват читалищното имущество;

3.да не извършват действия и бездействия ,които противоречат на неговите цели и уронват доброто му име;

4.да плащат редовно членския си внос;

5.да предоставят опит ,знания и информация необходими за неговата дейност и функции.

Чл.16.Членството в читалището се прекратява:

1.с едностранно писмено волеизявление ,отправено до читалищното настоятелство;

2.със смъртта или поставяне под пълно запрещение ,респективно с прекратяване юридическата личност на член на сдружението;

3.с изключването му;

4.с прекратяване на читалището;

5.при отпадане поради системно не внасяне на членския внос и в случаите на поведение ,което прави по-нататъшното членство несъвместимо.

VIУПРАВЛЕНИЕ

Чл.17.Органи на управлението са общото събрание ,настоятелството и проверителната комисия.

Чл.18.(1)Върховен орган на читалището е общото събрание.

(2) Общото събрание на читалището се състои от всички членове на читалището ,имащи право на глас.

Чл.19.(1)Общото събрание има следната компетентност:

1.изменя и допълва устава;

2.избира и освобождава членовете на настоятелството ,проверителната комисия и председателя;

3.приема вътрешните актове ,необходими за организацията на дейността на читалището;

4.изключва членове на читалището;

5.определя основни насоки на дейността на читалището;

6.взема решение за членуване или за прекратяване на членство и читалищно сдружение;

7.плиема бюджета на читалището;

8.приема годишния отчет до 30 март на следващата година;

9.определя размера на членския внос;

10.отменя решения на органите на читалището;

11.взема решение за прекратяване на читалището;

12.взема решения за отнасяне до съда на незаконосъобразни действия на ръководството или отделни читалищни членове.

Чл.20.(1) Редовно общо събрание на читалището се свиква от настоятелство най -малко веднъж годишно. Извънредно общо събрание може да бъде свикано по решение на настоятелството ,по искане на проверителната комисия или на една трета от членовете на читалището с право на глас .При отказ на настоятелството да свика извънредно общо събрание ,до 15 дни от постъпването на искането на проверителната комисия или една трета от членовете на читалището с право на глас , могат да свикат извънредно общо събрание от свое име.

(2)Поканата за събрание трябва да съдържа дневния ред ,дата , часа и мястото на провеждането му и кой го свиква. Тя трябва да бъде получена не по-късно от 7 дни преди датата на провеждането .В същия срок на вратата на читалището и на други общодостъпни места в общината ,където е дейността на читалището, трябва да бъде залепена поканата за събранието.

(3)Общото събрание е законно, ако присъстват най-малко половината от имащите право на глас членове на читалището. При липса на кворум събранието се отлага с един час. Тогава събранието е законно ,ако на него присъстват не по-малко от една трета от членовете при редовно общо събрание и не по-малко от половината плюс един от членовете при извънредно общо събрание.

(4)Решение по чл.19 ,ал.1.т.1,2,10,11 и 12 се вземат с мнозинство най-малко от две трети от всички членове .Останалите решения се вземат с мнозинство по-вече от половината от присъстващите членове.

(5)Две трети от членовете на общото събрание на Читалището могат да предявят иск пред окръжния съд-Варна за отмяна на общото събрание,ако то протеворечи на закона или устава.

(6)Искът се предявява в едномесечен срок от узнаването на решението,но не по-късно от една година от вземане на решението.

(7)Прокурарът може да иска от окръжния съд по седалище на читалището да отмени решение на общото събрание,което противоречи на закона или устава,в едномесечен срок от узнаване на решението,но не по-късно от една година от датата на вземане на решението.

Чл.21.(1)Изпълнителен орган на читалището е настоятелството ,коетосе състои от петима членове,избрани за срок до 3 години.Същите не трябва да имат роднински връзки по права и сребрена линия до четвърта степен.

(2)Настоятелството:

1.свиква общото събрание;

2.осигорява изпълнението на решенията на общото събрание;

3.подтотвя и внася в общото събрание проект за бюджет на читалището и утвърждава щата му;

4.подготвя и внася в общото събрание отчет за дейнотта на читалището;

5.назначава секретаря на читалището и утвърждава длъжностната му характеристика.

(3)Настоятелството взема решение с мнозинство повече от половината на членовете си.

Чл.22.(1)Председателят на читалището е член на настоятелството и се избира от общото събрание за срок до 3 години.

(2)Председателя:

1.организира дейността на читалището съобразно закона,устава и решенията на общото събрание;

2.представлява читалището

3.свиква и ръководи заседанията на настоятелството и председателства общото събрание;

4.отчита дейността си пред настоятелството;

5.сключва и прекратява трудовите договори със служителите,съобразно юджета на читалищата и въз основа решение на настоятелството.

Чл.23.(1) Секретарят на читалището:

1.организира изпълнението на решенията на настоятелството,включително решенията за изпълнение на бюджета;

2.организира текущата основна и допълнителна дейност;

3.отговаря за работата на щатния и хонорувания персонал;

4.представлява читалището заедно и поотделно с председателя.

(2)Секретарят не може да е в роднински връзки с членовете на настоятелството и проверителната комисия по права и сребърна линия до четвърта степен,както и да бъде съпруг/съпруга на председателя на читалището.

Чл.24(1)Проверителната комисия се състои от трима членове,избрани от общото събрание на читалището за срок до 3 години.

(2)членове на проверителната комисия не могат да бъдат лица ,които са в трудово-правни отношения с читалището и са иле са роднини на членове от настоятелството,на председателя и секретаря по права линия,съпрузи,братя, сестри и роднини по сватство от първа степен.

(3)Проверителната комисия осъществява контрол върху дейността на настоятелството,председателя и секретаря на читалището по спазване на закона,устава и решенията на общото събрание.

(4)При констатирани нарушения проверителната комисия уведомява общото събрание на читалището на читалището,а при данни за извършени престъпления-и органите на прокуратурата.

(5)Не могат да бъдат избирани за членове на настоятелството и на проверителната комисия,и секретари лица,които са осъждани за умишлени престъпления и престъпления от общ характер.

Чл.25.Членовете на настоятелството,включително председателят и секретарят,подават декларации за конфликт на интереси при условията и реда на Закона за предотвратяване и разкриване на конфликт на интереси.Декларациите се обявяват на интернет страницатана читалището.

VII.ИМУЩЕСТВО И ФИНАНСИРАНЕ

Чл.26.Имуществото на читалището се състои от право на собственост и от други вещни права,вземания,ценни книжа,други права и задължения.

Чл.27.Читалището набира средства от следните източници:

1.членски внос;

2.културно-просветна и информационна дейност;

3.субсидия от държавния и общински бюджет;

4.наеми от движимо и недвижимо имущество;

5.дарения и завещания;

6.платени културни услуги с участието на собствени и гостуващи изпълнители и състави;

7.такси за участие в курсове,школи,кръжоци и други форми на обучение,организирани от читалището или съвместно с други организации;

8.реализиране на проекти и програми в социалната,културната и образователна сфера;

9.други приходи и постъпления осъществявани съгласно установения от закона ред.

Чл.28.(1)Читалището не може да отчуждава недвижими вещи и да учредява иотека върху тях.

(2)Движими вещи могат да бъдат отчуждавани,залагани,бракувани или заменени с по-доброкачествени само по решение на настоятелството.

Чл.29 .Недвижимо имущество собственост на читалището ,както и приходите от него не подлежат на принудително изпълнение освен за вземания произтичащи от трудови правоотношения.

Чл.30.(1)Читалищното настоятелство изготвя годишния отчет за приходите и разходите,които се приемат от общото събрание.

(2)Отчетът за изразходваните от бюджета средства се представя в Общинска администрация-Долни чифлик.

Чл.31.(1)Председателят на читалището ежегодно в срок до 10 ноември представя на кмета предложения за своята дейност през следващата година.

(2)Годишната програма за развитие на читалищната дейност в общината,приета от Общински съвет – Долни Чифлик се изпълнява от читалището въз основа на финансови обезпечени договори,сключени с кмета на общината.

(3)Председателят на Читалището предоставя ежегодно до 31 март пред кмета на общината и общинския съвет доклад за осъществените читалищни дейности , в изпълнение на програмата на общинския съвет и за изразходваните от бюджета на читалището средства през предходната година.

VIII.ПРЕКРАТЯВАНЕ

Чл.32.(1)Читалището може да бъде прекратено по решение на общото събрание,вписано в окръжния съд.

Чл.33.(1)То може да бъде прекратено с ликвидация или по решение на окръжния съд ако:

1.дейността му противоречи на закона , устава и добрите нрави;

2.имуществото не се използва според целите и предмета на дейността на читалището;

3.е налице трайна невъзможност читалището да действа или не развива дейност за период от две години;

4.прекратяването на читалището по решение на окръжния съд може да бъде възстановено от прокурора,при констатирана липса на дейност;

5.не е учредено по законовия ред;

6.е обявено в несъстоятелност.

(2)Прекратяването на читалището по искане на прокурора се вписва служебно.

Чл.34.(1)читалищното сдружение в което е членувало прекратеното читалище, не може да претендира за разпределяне на имуществото на това читалище.

(2)За неуредените в този закон случаи се прилага Закона за юридическите лица с нестопанска цел.

IX.АДМИНИСТРАТИВНО – НАКАЗАТЕЛНИ РАЗПОРЕДБИ

Чл.35.Председателят и /или секретарят начиталището ,който предостави имущество в нарушение на чл.9,ал.3 се наказва с лишаване от право да заема изборна длъжност в читалището за срок от 5 години.

Чл.36.(1)Наказателните постановления се издават от министъра на културата или от оправомощен от него заместник-министър,съотвено от кмета на общината.

(2)Обжалването и изпълнението на наказателните постановления се извършват по реда на Закона за административните нарушения и наказания.

X.ДОПЪЛНИТЕЛНИ И ЗАКЛЮЧИТЕЛНИ РАЗПОРЕДБИ

§2.Списъкът на учредителите да се счита за неразделна част от този устав.

§5.За неуредените от този устав случаи ,както и относно тълкуването и прилагането на неговите разпоредби се прилагат разпоредбите на Закона за народните читалища както и действащото в страната законодателство.